Document ID: 31990R3028

KOMISSION ASETUS (ETY) N:o 3028/90,
annettu 19 päivänä lokakuuta 1990,
luvan myöntämisestä Italialle olla tietyillä alueilla soveltamatta tuotannon laajaperäistämistä koskevaa tukijärjestelmää
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maatalouden rakenteiden tehokkuuden parantamisesta 12 päivänä maaliskuuta 1985 annetun neuvoston asetuksen (ETY) N:o 797/85(1), sellaisena kuin se on viimeksi muutettuna asetuksella (ETY) N:o 2176/90(2), ja erityisesti sen 32 a artiklan 1 kohdan,
sekä katsoo, että
komission asetuksessa (ETY) N:o 1273/88(3) annetaan perusteet niiden alueiden tai seutujen rajaamiseksi, joihin voidaan olla soveltamatta maiden poistamista viljelykäytöstä, laajaperäistämistä sekä tuotannon uudelleen suuntaamista koskevia järjestelmiä,
komission asetuksella (ETY) N:o 2157/89(4) myönnetään Italialle lupa olla soveltamatta tietyillä alueilla järjestelmää maiden poistamiseksi viljelykäytöstä,
Italia on esittänyt hakemuksen Trenton itsehallintoalueen vapauttamiseksi tuotannon laajaperäistämistä koskevan tukijärjestelmän soveltamisalasta; kyseisen alueen käytössä oleva maatalousmaan osuus on 0,92 prosenttia Italian käytössä olevasta maatalousmaasta,
ottaen huomioon väestökadon suuri vaara edellä mainitussa hakemuksessa tarkoitettu alue vastaa asetuksessa (ETY) N:o 1273/88 vahvistettuja perusteita, ja
tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Italialle myönnetään lupa asetuksen (ETY) N:o 797/85 32 a artiklan 1 kohdan mukaisesti olla soveltamatta mainitun asetuksen 02 osastossa säädettyä tuotannon laajaperäistämistä koskevaa tukijärjestelmää Trenton itsehallintoalueella.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä lokakuuta 1990.

Labels: 18
15
19
6